**ΣΥΝΤΟΜΟΓΡΑΦΙΕΣ ΑΠΟ ΤΑ ΛΑΤΙΝΙΚΑ**

* **anno Domini (Α.D.):** έτος κυρίου· μετά Χριστόν, μ.χ.: 1991 a.D., δηλαδή 1991 μ.Χ.
* **ante Cristum (Α.C.):** προ Χριστού· π.χ.: 1500 a.C., δηλαδή 1500 π.Χ.
* **ante meridiem (a.m.):** προ μεσημβρίας, πριν το μεσημέρι
* **ca., cir., circ., circa:** περίπου, περί
* **curriculum vitae (c.v.):** βιογραφικό σημείωμα
* **et cetera (etc.):** και λοιπά
* **et alii (et al.**) **:** και άλλοι, και άλλα, κ.ά.
* **exempli gratia (e.g.):** παραδείγματος χάριν, για παράδειγμα
* **id est (i.e.):** δηλαδή
* **modus operandi (M.O.):** τρόπος ενέργειας
* **post scriptum (p.s.):**υστερόγραφο
* **post meridiem (p.m.):** μετά μεσημβρίαν,μετά το μεσημέρι (μ.μ.)
* **s.o.s: si opus sit,** αν χρειάζεται, αν υπάρχει ανάγκη
* **versus (vs):** εναντίον (κάποιου)

**ΛΑΤΙΝΙΚΕΣ ΛΕΞΕΙΣ/ ΠΑΡΟΙΜΙΑΚΕΣ ΚΑΙ ΓΝΩΜΙΚΕΣ ΕΚΦΡΑΣΕΙΣ**

**\_a cappella:** χωρίς τη συνοδεία μουσικής

**\_ad calendas Graecas:** στις ελληνικές καλένδες, δηλαδή ποτέ

**\_ad hoc:** γι' αυτόν το σκοπό

**\_ad hominem (argumentum):** επιχείρημα που απευθύνεται επιθετικά εναντίον του προσώπου και όχι εναντίον της θεσης που το πρόσωπο αυτό εκφράζει, η προσωπική επίθεση στο πρόσωπο που εξέφρασε μια άποψη με την οποία διαφωνούμε, αντί η απάντηση να αφορά στην άποψη αυτή καθαυτή.

**\_ad populum (argumentum) :** επιχείρημα που αποτελεί μια ψευδή θέση αλλά αντλεί τη βαρύτητά του από την ευρεία απήχηση της θέσης αυτής.

**\_ altera pars:** η άλλη πλευρά, η άλλη άποψη

**\_alter ego:** το άλλο Εγώ, το πρόσωπο με το οποίο ταυτίζεται κανείς, το συμπλήρωμά του, ο άλλος του εαυτός.

\_ **a posteriori/a priori :** εκ των υστέρων/ εκ των προτέρων.

**\_ante portas:** προ των πυλών

**\_ave, Caesar, morituri te salutant:** χαίρε, Καίσαρ, οι μελλοθάνατοι σε χαιρετούν

**\_Ave, Maria:** χαίρε, Μαρία

\_**carpe diem:** εκμεταλλεύσου τη μέρα (Οράτιος Ωδ.1.11.8), άδραξε την ημέρα· απόλαυσε την σημερινή ημέρα· εκμεταλλεύσου το παρόν.

\_**casus belli:** αιτία πολέμου (κατά λέξη σημαίνει περίπτωση πολέμου).

**\_citius, altius, fortius:** ταχύτερα, ψηλότερα, δυνατότερα· (έμβλημα των Ολυμπιακών Αγώνων).

**\_cogito ergo sum:** σκέφτομαι άρα υπάρχω (Ντεκάρτ).

**\_corpus/**συλλογή έργων

**\_curriculum/** πρόγραμμα σπουδών

\_ **de facto:** έμπρακτα,εκ των πραγμάτων, στην πραγματικότητα. Στην νομοθεσία, συχνά σημαίνει «αυτό που εφαρμόζεται πρακτικά αλλά που δεν επιβάλλεται από τον νόμο», ή «μια πράξη ή μια πραγματικότητα όχι επίσημα κατοχυρωμένη». Χρησιμοποιείται συχνά σε αντίθεση με το de jure, το οποίο σημαίνει «κατά τον νόμο»

\_ **de iure:** εκ του δικαίου, εκ του νόμου, αυτό που προκύπτει από την εφαρμογή του δικαίου, νομικά.Στη νομοθεσία, συχνά σημαίνει «αυτό που επιβάλλεται από το δίκαιο ή το νόμο ή γενικά το ηθικά ορθό».

* *Πολιτικός και διπλωματικός όρος που δηλώνει ότι πράξη, ενέργεια, κατάσταση, κ.λπ., που προέκυψε από την εξέλιξη των γεγονότων, αναγνωρίζεται ως πραγματική, παρόλο που η νομιμότητά της αμφισβητείται ή δεν έχει ακόμη οριστικοποιηθεί*

Χρησιμοποιείται συχνά σε αντίθεση με το *[de facto](https://el.wikipedia.org/wiki/De_facto%22%20%5Co%20%22De%20facto)*το οποίο σημαίνει «κατά την πραγματικότητα» όταν γίνεται αναφορά σε θέματα [νόμου](https://el.wikipedia.org/wiki/%CE%9D%CF%8C%CE%BC%CE%BF%CF%82%22%20%5Co%20%22%CE%9D%CF%8C%CE%BC%CE%BF%CF%82), [κυβέρνησης](https://el.wikipedia.org/wiki/%CE%9A%CF%85%CE%B2%CE%AD%CF%81%CE%BD%CE%B7%CF%83%CE%B7), ή καταστάσεων. Όταν χρησιμοποιείται σε νομικό περιεχόμενο, το *de jure* επισημαίνει αυτό που λέει ο νόμος, ενώ το *de facto* επισημαίνει εκείνο που συμβαίνει στην πράξη.

*Η χώρα ανεξαρτητοποιήθηκε de facto (στην πράξη) με επανάσταση αλλά, για να ενταχθεί στον [Οργανισμό Ηνωμένων Εθνών](https://el.wikipedia.org/wiki/%CE%9F%CF%81%CE%B3%CE%B1%CE%BD%CE%B9%CF%83%CE%BC%CF%8C%CF%82_%CE%97%CE%BD%CF%89%CE%BC%CE%AD%CE%BD%CF%89%CE%BD_%CE%95%CE%B8%CE%BD%CF%8E%CE%BD%22%20%5Co%20%22%CE%9F%CF%81%CE%B3%CE%B1%CE%BD%CE%B9%CF%83%CE%BC%CF%8C%CF%82%20%CE%97%CE%BD%CF%89%CE%BC%CE%AD%CE%BD%CF%89%CE%BD%20%CE%95%CE%B8%CE%BD%CF%8E%CE%BD), πρέπει να αναγνωρισθεί και de jure (κατά το νόμο) από μερικές ακόμη χώρες.*

 *Μπορεί να ζείτε χώρια από πέρυσι αλλά, όσο δεν προχωράτε στο διαζύγιο για να επισημοποιήσετε τον χωρισμό de jure, εξακολουθείτε να είστε παντρεμένοι και κατά συνέπεια η ερωτική σχέση σας με τρίτο πρόσωπο μπορεί να χρησιμοποιηθεί νομικά εναντίον σας ως «εξωσυζυγική σχέση».*

**\_de profundis:** εκ βαθέων

**\_directiva:** διάταξη, κανονιστική οδηγία

**\_dum spiro spero:** όσο ζω ελπίζω

**\_dura lex sed lex:** σκληρός νόμος αλλά νόμος

\_**erga omnes:** έναντι όλων.

*Στο*[*Μακεδονικό ονοματολογικό ζήτημα*](https://el.wikipedia.org/wiki/%CE%9C%CE%B1%CE%BA%CE%B5%CE%B4%CE%BF%CE%BD%CE%B9%CE%BA%CF%8C_%CE%BF%CE%BD%CE%BF%CE%BC%CE%B1%CF%84%CE%BF%CE%BB%CE%BF%CE%B3%CE%B9%CE%BA%CF%8C_%CE%B6%CE%AE%CF%84%CE%B7%CE%BC%CE%B1)*, η συμφωνία που υπογράφηκε μεταξύ των δυο κρατών (Ελλάδας και ΠΓΔΜ), προέβλεπε ότι το νέο όνομα της χώρας -Βόρεια Μακεδονία- θα ισχύει erga omnes, έναντι όλων και όχι μόνο μεταξύ των δυο συμβαλλομένων κρατών.*

**\_errare humanum est:** τονα πλανάσαι/ το να κάνεις λάθος είναι ανθρώπινο

**\_ errata:** σφάλματα· παροράματα

\_**ex cathedra:** από καθέδρας. Λέγεται για τον συνομιλητή που εκφράζεται με ύφος αυθεντίας ή από θέση που του δίνει το δικαίωμα να θεωρείται αυθεντία.

**\_ ex officio:** από θέσεως,αυτό που προκύπτει από τη θέση καθήκοντος κάποιου, από το αξίωμα κάποιου.

**\_fama volat:** η φήμη πετά

**\_gratis:** δωρεάν

**— grosso modo**: με αδρό τρόπο· χοντρικά· πρόχειρα , πάνω κάτω· η έκφραση χρησιμοποιείται για να δηλωθεί η μερική ευστοχία μιας εκτίμησης.

*Ο ιταλικός νότος και ο ελληνικός βορράς παρουσιάζουν* ***grosso modo*** *τους ίδιους δείκτες ανάπτυξης·*

*Ο Μέγας Ανατολικός του Ανδρέα Εμπειρίκου* ***grosso modo*** *μπορεί να χαρακτηρισθεί πορνογράφημα.*

**\_habeas corpus:** 1. (κυριολεκτικά: έχε το σώμα). Θεσμός του αγγλοσαξονικού δικαίου, που αποσκοπεί στην προστασία της ατομικής ελευθερίας του πολίτη έναντι της αυθαίρετης σύλληψης και κράτησης του· το habeas corpus ψηφίστηκε το 1679, την περίοδο του Καρόλου Β'. 2. σύνταγμα· συνταγματικός χάρτης

**\_homo homini lupus:** oάνθρωπος για τον άνθρωπο είναι λύκος

**\_homo sapiens:** σοφός άνθρωπος

— **hic et nunc**: η λατινική έκφραση σημαίνει εδώ και τώρα· χρησιμοποιείται ή για να δηλώσει την επιτακτική ανάγκη ενός μέτρου στον συγκεκριμένο χώρο και στον παρόντα χρόνο, ή για να υπογραμμίσει τα διακριτικά χαρακτηριστικά της λυρικής ποίησης έναντι της επικής.

*Η εφαρμογή των οικονομικών μέτρων επιβάλλεται να γίνει* ***hic et nunc****·*

*Αναβάλλεται συνεχώς η αλλαγή του θεσμικού πλαισίου των κρατικών θεάτρων της χώρας, ενώ θα έπρεπε να γίνει* ***hic et nunc****·*

*Σε αντίθεση προς την επική ποίηση, η οποία είναι εξ ορισμού διηγητική και αναφέρεται στο παρελθόν, η λυρική ποίηση σηματοδοτεί το* ***hic et nunc****, το «εδώ και τώρα» τόσο του λυρικού ποιητή, όσο και των ακροατών - αναγνωστών.*

**\_in medias res:** στο μέσο της υπόθεσης ή της πλοκής

**\_imperium:** ηγεμονία· κοσμοκρατορία

**\_incognito:** κρυφά· μυστικά· καμουφλαρισμένα

**\_in memoriam:** εις μνήμην, στη μνήμη κάποιου

**\_in situ:** επί τόπου, στην αρχική θέση· στη φυσική του θέση, στο φυσικό του χώρο

**\_in vitro:** κατά λέξη, σε γυάλα· πείραμα στο εργαστήριο· σε μη ζωντανή κατάσταση. Με τη φράση «in vitro», που σημαίνει «σε γυαλί» δηλώνουμε οτιδήποτε δεν έχει συμβεί στο ανθρώπινο σώμα ή στο περιβάλλον. Στην πραγματικότητα, η φράση αυτή είναι πολύ γνώριμη σε μαθητές και φοιτητές, καθώς χρησιμοποιείται για να δηλωθεί οτιδήποτε γίνεται σε εργαστηριακές συνθήκες κι όχι σε φυσικό περιβάλλον.

**\_in vino veritas:** στο κρασί η αλήθεια

**\_in vivo:** σε ζωντανή κατάσταση· πείραμα σε ζωντανούς οργανισμούς

**\_ipso facto:** με αυτό καθαυτό το γεγονός

**\_ lapsus linguae:** γλωσσικό λάθος, λάθος εκ παραδρομής στην ομιλία

**\_libido:** επιθυμία· ηδονή· γενετήσιο ένστικτο

**\_mare nostrum:** η θάλασσά μας· για τους Ρωμαίους η Μεσόγειος.

**— mea culpa**: από δικό μου σφάλμα· η έκφραση χρησιμοποιείται για ομολογία προσωπικής ενοχής.

*«Τα γεγονότα της Πάτρας έγιναν* ***mea culpa****» δήλωσε ο Υπουργός Παιδείας και υπέβαλε την παραίτηση του.*

**\_memorandum:** υπόμνημα, μνημόνιο

**\_modus vivendi:** τρόπος ζωής· συμβιβασμός

**\_moratorium:** αναστολή εχθροπραξιών

**— mutatis mutandis**: με την μεταβολή των μεταβλητέων όρων, μετά τις απαραίτητες αλλαγές. H έκφραση χρησιμοποιείται, όπως περίπου και η λόγια διατύπωση «τηρουμένων των αναλογιών», για να δηλωθεί ότι η σύγκριση δύο προσώπων, έργων ή πραγμάτων νομιμοποιείται μέχρι ενός ορισμένου σημείου.

*Η σημερινή εκπαιδευτική κρίση θυμίζει* ***mutatis mutandis*** *το κίνημα του 1-14· ο Γεώργιος Χορτάτσης* ***mutatis mutandis*** *είναι ο Σαίξπηρ του νεοελληνικού θεάτρου.*

**\_nexus:** σύνδεση· διαπλοκή (σε λογοτεχνικό έργο)

**\_nota:** σημείωση· μήνυμα· διακοίνωση· οδηγία

**\_occasione data:** ευκαιρίας δοθείσης

**\_o tempora  o mores!:** ω καιροί! ω ήθη!

**\_passim:** σποράδην, σποραδικά, εδώ κι εκεί, σε διάφορα σημεία του κειμένου

**\_pax:**ειρήνη· η λέξη συνοδεύεται συνήθως, με επίθετο για να δηλώσει την κυρίαρχη επιρροή κάποιου: ***pax Romana, pax Americana*** κτλ.

**\_per cent**:τοις εκατό

**— per terram per mare**: στην ξηρά και στη θάλασσα, πανταχού. Η έκφραση χρησιμοποιείται για να δηλωθεί η ευρύτατη διάδοση ενός προσώπου, έργου ή πράγματος.

*Η είδηση του αδιεξόδου των συνομιλιών στη Γενεύη διαδόθηκε αμέσως* ***per terram per mare****.*

**\_per se:** καθ' εαυτόν

**\_persona:** πρόσωπο· προσωπείο

**\_persona non grata:** ανεπιθύμητο πρόσωπο

**\_placebo:** φάρμακο που χορηγείται στον ασθενή για ψυχολογική στήριξή του παρά για θεραπεία της σθένειάς του (κατά λέξη: θα προσφέρω ευχαρίστηση, ικανοποίηση)

**\_primus inter pares:** πρώτος μεταξύ ίσων

**\_prima facie:** εκ πρώτης όψεως

**\_Pro bono**: «για το καλό», και στις μέρες μας χρησιμοποιείται όταν θέλουμε να μιλήσουμε για κάτι που κάνουμε χωρίς χρέωση, δηλαδή δωρεάν. Συνηθέστερα χρησιμοποιείται σε νομικό κείμενο.

**—pro domo sua**: η έκφραση αντιστοιχεί κατά περίπτωση στις ομόλογες ελληνικές λόγιας εκφράσεις: υπέρ βωμών και εστιών ή υπέρ πίστεως και πατρίδος, και χρησιμοποιείται για να δηλωθεί ο υπέρ πάντων αγών.
*Οι μαθητές ισχυρίζονται ότι αγωνίζονται* ***pro domo sua****.*

**\_quo vadis:** που πηγαίνεις

**\_ratio:** λόγος· αιτία

**\_requiem:** νεκρώσιμη ακολουθία

**\_res:** πράγμα· αντικείμενο

**\_scripta manent, verba volant:** τα γραπτά μένουν, τα λόγια πετούν. Πολλές φορές χρησιμοποιείται μόνο το **scripta manent.**

**— sic**: ούτως πως, κάπως έτσι· η λέξη χρησιμοποιείται εντός παρενθέσεως για ειρωνική υπόδειξη ενός γραμματικού, συντακτικού, νοηματικού ή πραγματικού σφάλματος στον προφορικό ή γραπτό λόγο κάποιου άλλου:

*Σε άρθρο έγκριτης εφημερίδας υπήρχε η πρόταση: «πολλοί (****sic****) περισσότεροι άνθρωποι»·*

*Για να επιδείξει τη λατινομάθειά της γνωστή κριτικός έγραφε προχθές: per terra (****sic****) per marem (****sic****).*

**\_sic et non:** ναι και όχι

**— sine qua non**: εκ των ων ουκ άνευ, αναγκαία προϋπόθεση· η έκφραση χρησιμοποιείται προς δήλωση απαράβατου όρου, συχνά μαζί με τις λέξεις conditio, causa.

*Η αντικειμενική πληροφόρηση είναι* ***sine qua non*** *όρος της δημοσιογραφικής δεοντολογίας.*

**\_status quo:** η ισχύουσα κατάσταση,παγιωμένη κατάσταση· καθεστηκυία τάξη· καθεστώς

**\_sui generis:** ιδιόρρυθμος, ιδιόμορφος, ιδιότυπος (κατά λέξη: του δικού του γένους)

**\_terra incognita:** άγνωστη γη, άγνωστος τόπος, άγνωστο θέμα/αντικείμενο

**­­\_time hominem unius libri:** να φοβάσαι τον άνθρωπο του ενός βιβλίου .

Η φράση αυτή δείχνει πόσο πόσο επικίνδυνο πράγμα είναι η πνευματική μονομέρεια. Όποιος δηλαδή αντλεί τις γνώσεις του από μια και μόνη πνευματική πηγή και αγνοεί ή περιφρονεί τις άλλες και μοιραία θα οδηγηθεί στην προκατάληψη, η οποία θα τον σπρώξει σταδιακά στο φανατισμό και στη μισαλλοδοξία.

**— terminus ante quem**: χρονικό όριο, πριν από το οποίο έχει συμβεί κάτι·

\_ **terminus post quem**: χρονικό όριο, μετά το οποίο συνέβη κάτι.

*Το 1974 αποτελεί* ***terminus ante quem*** *ως προς την παρανομία του Κ.Κ.Ε.-*

*Το 1821 αποτελεί εξ ορισμού* ***terminus ante quem*** *για τον «Ύμνο εις την Ελευθερίαν» του Διονυσίου Σολωμού.*

**— tabula rasa**: άγραφο χαρτί· η έκφραση χρησιμοποιείται για να δηλωθεί η πλήρης άγνοια κάποιου επί συγκεκριμένου θέματος. Λέγεται για τον νου, που θεωρείται ως κάτι άγραφο, κενό, πριν γεμίσει με εντυπώσεις, γνώσεις, εμπειρίες

*Το νήπιο, σε ό,τι αφορά τις κοινωνικές συμβάσεις, θεωρείται* ***tabula rasa****·*

*Σε ό,τι αφορά το ξένο θέατρο, οι περισσότεροι μαθητές του Λυκείου είναι* ***tabula rasa****.*

**— scripta manent, verba volant:** τα γραπτά μένουν, τα λόγια πετούν η παροιμιακή έκφραση χρησιμοποιείται για να διακριθεί ο οριστικός χαρακτήρας της γραφής σε αντίθεση προς τον προσωρινό του προφορικού λόγου.

**— urbi et orbi:** στην πόλη (στη Ρώμη) και στην οικουμένη, σ' όλο τον κόσμο, παντού. Η έκφραση έχει περίπου το ίδιο νόημα με το per terram per mare.

*Ο Όμηρος είναι γνωστός ποιητής* ***urbi et orbi****·*

*Το CNN μετέδωσε* ***urbi et orbi*** *εικόνες από τον πόλεμο στον Περσικό Κόλπο.*

**­\_vae victis:** ουαί τοις ηττημένοις

**\_veni, vidi, vici:** ήλθα, είδα, νίκησα. «Veni, vidi, vici» λέγεται ότι είπε ο ρωμαίος αυτοκράτορας Ιούλιος Καίσαρας για τη νίκη του στο σύντομο πόλεμο με το βασιλιά του Πόντου, Φαρνάκη το Β’, φράση που σημαίνει «ήλθον, είδον και ενίκησα. Η έκφραση χρησιμοποιείται όταν θέλουμε να μιλήσουμε για κάτι που πετύχαμε εύκολα και χωρίς πολύ κόπο.

**\_verbatim:** κατά λέξη, ακριβώς

**\_veto:** βέτο· προβάλω ένσταση

**\_vice versa:** και αντίθετα· και αντίστροφα

**\_viva voce:** δια ζώσης· προφορικά

**\_Vulgata:** η μετάφραση της Βίβλου στα Λατινικά